als_Latn dik_Latn ron_Latn
Presidenti i Turqisë Recep Tayyip Erdoğan ka treguar se e ka këshilluar Presidentin amerikan Barack Obama lidhur me reformat në shëndetësi në Shtetet e Bashkuara të Amerikës, pas kërkesës për ndihmë të një turisti amerikan në Turqisë.
Por sipas Erdogan homologu i tij mund të ‘zgjidh çështjen vetëm pjesërisht” për ‘shkak të pasqyrimit negativ”, transmeton Express.
Duke folur në ceremoninë e inaugurimit të një kompleksi shëndetësor në Ankara, Erdogan ka zbuluar edhe detaje të tjera të ‘këshillimit’ nga ana e tij të Obamas për çështjet e shëndetësisë derisa theksoi se shumë vende të tjera tentojnë të realizojnë suksesin e modelit turk.
“Njëherë kur isha për lutje në xhaminë Sultanahmet në Stamboll, takova disa turistë. Disa prej tyre e dinin se do të vizitoja SHBA’të javët e ardhshme. Më pyetën se si kishim realizuar suksesin në shëndetësi dhe kërkuan që t’i flisja për këtë Obamas’, tha Erdogan, transmeton Express.
“Bisedova për këtë çështje me z.Obaman. Natyrisht, u pa pasqyrimi negativ që e vështirëson këtë për Obaman”, theksoi ai./Express/
als_Latn als_Latn als_Latn als_Latn als_Latn